Bitihorn er bygg nr. 19 ved Glommen Mekaniske verksted AS i Fredrikstad og ble bygget i 1912 på oppdrag av A/S Jotunheimen og Kristoffer Kvame, eier av Eidsbugarden Hotell. Delene ble i juni 1912 fraktet med jernbane til Fagernes, deretter med hest til Bygdin der båten ble montert. En forlengelse tegnet av skipsingeniør Per G. Klem ble bygget samme sted i 1976, og montert på Bygdin i 1977. Båten er 65 fot lang (55 før forlengelsen), 12 fot bred og dypgående er ca. 4 fot.